b"\n_START_ARTICLE_\nThomas Malthus\n_START_SECTION_\nReise i Norge 1799\n_START_PARAGRAPH_\nSommeren 1799 foretok Malthus sammen med William Otter, Edward Daniel Clarke og John Marten Cripps en reise i Skandinavia fra hvilken Malthus' dagb\xc3\xb8ker fra deler av reisen er bevart og utgitt. De bevarte dagb\xc3\xb8kene omhandler reisen fra ankomst Cuxhaven 25. mai til Malthus krysser grensen til Sverige 3. august, etter \xc3\xa5 ha reist gjennom Holstein, Schleswig, deler av Danmark, den svenske vestkysten, til Christiania, Kongsberg, opp Gudbrandsdalen til Trondheim, og ned \xc3\x98sterdalen til Magnor. Dagboken er interessant fordi den gir et innblikk i Malthus som person og som vitenskapsmann, og hans metode, samtidig som den er en kilde for innblikk i det norske samfunnet i 1799, og hvordan det forst\xc3\xa5s av en engelsk vitenskapsmann i samtiden."